**SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSE**

**…/2017. (……..) önkormányzati rendelete**

**a közösségi együttélés alapvető szabályairól, és ezek elmulasztásának,**

**megszegésének jogkövetkezményeiről szóló 24/2013. (VI.6.) önkormányzati rendelet módosításáról**

**Á L T A L Á N O S I N D O K O L Á S**

Szombathely város területén gyakran előforduló gépjárművel megvalósított szabályszegés, a zöldterületen történő megállás. E magatartás a közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet (a továbbiakban: önk. rendelet) 6. §-ába ütközik. Az elkövetők tetten érése jelenleg előfeltétele a cselekmény szankcionálásának. Ennek következtében gyakorta következmények nélkül marad az önk. rendelet megszegése, hiszen a tettenérésre nagyon kicsi a Közterület-felügyelet esélye.

**1. §-hoz**

Fenti körülmények miatt szükségessé vált az önk. rendelet 6. §-ának módosítása oly módon, hogy lehetővé váljon a közigazgatási hatósági eljárás megindítása a gépjármű – országos gépjármű nyilvántartás szerinti - üzembentartójával szemben, abban az esetben, ha a helyszíni bírság kiszabásának feltételei nem állnak fenn.

**2. §-hoz**

A hatályba lépés napját 2017. augusztus 1. napjában javasoljuk meghatározni, kellő felkészülési időt biztosítva az alkalmazásra.